કેજરીવાલે ટ્વિટ કરીને જણાવ્યું હતું કે, માલ્યાનો ખુલાસો અત્યંત ચોંકાવનારો છે. શા માટે નાણામંત્રીએ આ માહિતી અત્યાર સુધી છુપાવીને રાખી હતી? નીરવ મોદી ભાગે તે પહેલાં પીએમ મોદી મળે છે. વિજય માલ્યા નાસે છે તે પહેલાં નાણામંત્રી મળે છે. શુ ખીચડી રંધાઈ તે લોકો જાણવા માગે છે. કેજરીવાલે સુબ્રમણ્યમ સ્વામીની ટ્વિટ રિટ્વિટ કરી હતી. જેમાં સ્વામીએ જણાવ્યું હતું કે, માલ્યા સામે લુકઆઉટ નોટિસ હોવાથી તે એરપોર્ટ પરથી ભાગી શકે નહીં. માલ્યા દિલ્હી આવ્યા હતા અને કોઇને મળ્યા હતા. આ કોઇ શક્તિશાળી હતા જે નોટિસને બદલી શકે. આ લુકઆઉટ નોટિસ બદલી નાખનાર કોણ હતું?